
CH  O  L  E  R  A  eft  humoris  biliofi  fimul 
vomitus,  fimul  dejedio  frequens,  item 
anxietas,  tormina,  et  furarum  fpafmata 

Huic  definitioni  Sauvagefius  c  morbum. 

* 

*  acutiffimum  efTe,  vomitum  affiduum,  faltem 
®  nufeam,  humorem,  fi  biliofus  non  eft,  acrem, 
‘et,  ubi  deeft  dejedtio,  tenefinum,  et  abdo- 
‘minis  dolorem,’  addit.  Verum  humoris 

A  et 


*  Cttl.  Gen,  Morb« 


et  alia  difcrimina  tantummodo  magnitudi¬ 
nis  funt.  Quod  autem  bilem  pofle  abeffe 
putavit,  id,  quia  in  plures  jufto  fpecies,  ut 
mox  dicetur,  morbum  extendit,  feciflfe  vide¬ 
tur  ;  cum  re  vera  adeo  bilis  expers  nulla  cho¬ 
lera  jufta  fit,  ut  citra  hanc,  etiam  in  omni 
vomitu  paulo  enixiore,  cum  rejedis  bilis 
exeat.  Pro  dejedionihus,  quae  pariter  a 
vera  cholera  fegregari  nequeunt,  tenefmum 
fuppofiiit,  Sydenhamianam  et  HofFmanianam 
fpeciem  ficcam  didam,  refpiciens.  Dolorem 
abdominis,  cum  perpetuus  fit,  adjiciendum 
definitioni  fatemur. 

Idem  vir  clarus  Sauvagefius,  fuo  more,  fpe¬ 
cies  veras  cum  alienis  affedibus  mifcendo, 

,  .  •  '  4 

lymptomata  pro  morbis  habendo,  aut  e  po- 

teftatibus  remotis  varietatem  femper  peten- 

.  .  .  «  .•  *  *  *  *•  ■ 

do,  non  naturam  morbi  illuftraffe,  fed  dif- 
centium  perturbaffe  judicium,  videtur.  Qui 

i  ..  ;  *  ■ 

tamen,  nihil  omittendo,  et  omnia  in  medi¬ 
um  trahendo,  quantum  tyronum  mentes 
confudit,  aut  in  erroris  etiam  periculum  ad- 

j  . .  .  -  >  •  •  „  •  •  ■  ■  •  ■  *  ■  ’ 

duxit,  tantum  prudentioribus  et  exercitati 

*  ■*'  V  V  -  * 

judicii  viris,  periteve  dodis  junioribus  pro- 

fuifle 

fuifle  putandus  eft;  fcilicet,  omnem  fugge- 
rendo  materiam,  quam  pofteriorum  diligen¬ 
tia  in  meliorem  ordinem  digereret.  Neque 
id  de  hoc  morbi  genere  folo,  fed  et  de  toto 
ejus  laboriofiflimo  opere,  pariter  dicendum 
eft.  Pariter  enim  ubique  in  eandem  culpain 
incidit,  eandem  ubique,  quafi  ex  divite  penu¬ 
ario,  utilem  abundantiam,  fed  minus  com¬ 
modo  ordine,  expromit. 

Ex  undecim  igitur  ejus  fpeciebus,  omnes 
praeter  primam,  fcilicet,  fpontaneam,  rejicia¬ 
mus.  Tertiam  et  quartam,  alteram  a  vege¬ 
tabili  aut  foflili,  alteram  ab  animalis  veneno, 
ortas,  amandamus ;  quia  non  e  re,  fed  ratio¬ 
ne,  eaque  mala,  hae  fpecies  creatae  videntur. 
Si  enim  hae  fpecies  ejufdem  naturae,  cujus 
fpontanea,  quam  pro  vero  morbo  recipimus, 
fint,  fed  magnitudine  tantum  differant,  quid 
opus  erat  eas  in  fpecies,  nedum  diverfas, 
diduci,  cum  magnitudo  non  difcrimen  faciat? 
Sin  naturae  diverfae  fint,  id  eft,  a  diverfa  cau- 
fa  proxima  contineantur,  tum  ne  pro  fpe¬ 
ciebus  quidem  recipiendae  erant.  Verum, 
omiffa  ratione,  cui,  faepe  fallaci  in  ordi¬ 
nandis 

nandis  morbis,  non  temere  infiftendum  eft, 
nihil  his  in  lignis  externis  novi,  praeter  fla- 
vedinem  cutis,  et  deje&iones  iis  fimiles,  quae 
in  dvfenteria  vulgo  incidunt,  video ;  unde 
ille  Ipeciebus  nomina,  alteri  auriginofam,  al¬ 
teri  et  dyfentericam,  dedit,  fcite  fatis.  Sed 
quorfum  hic  dyfenteria  ?  cujus  neque  cau- 
fani  ullam,  neque  effedtum,  praeter  unum 
illum,  qui  fupra  relatus  eft,  quique  dyfente- 
riae  adeo  proprius  non  eft,  ut  cum  diarrhoea 
graviori,  et  fimilibus  noxis,  communis  fit, 
ullo  modo  cernimus.  Et  quis  dyfenteriae 
cum  cholera  nexus  eft,  putridi  morbi  cum 
fpafmodico,  febris  gravis  cum  malo  nori 
febrili  ?  Si  omnia  contraria  funt,  et  adver- 
fis  frontibus  pugnant,  haec  fpecies  dimidia 
e  parte  corruit.  Quam,  ut  ab  altera  parte 
explorem,  et,  an  ibi  fecurior  fit,  cognofcam ; 
iterum  rogo,  quid  a  urigini  cum  eadem  cho¬ 
lera  commune  fit,  morbo,  in  quo,  quicquid 
bilis  abundans  peccat,  extra  primas  vias  pec¬ 
cat,  cum  eo  ubi  noxa  bilis  intra  eafdem  fere 
tota  graftatur  ?  Nullas  novi  fecretiones  quae 
brevi  fpatio  in  extrema  adeo  vibrant.  Sed  hic 

a 

quoque  quam  vereor  auriginem  nullam  fub- 
effe.  Si  enim  fubfit,  ubi  ftercus  albefcens,  ubi 
alvi  durities,  funt,  ubi  etiam  longinquitas  tem¬ 
poris,  qua  corporis  furamum,  poft  levata  aut 
fublata  omnia,  tamen  flavefcere  aut  decolor 
effe  permanet  ?  Praeterea  quid  eft,  quod 
quifquam  fufpicetur  hic  auriginem  ?  Vene¬ 
num  animalis  ?  At  viperae  et  aliorum  anima¬ 
lium  venenofae  noxae,  item  labes  putri¬ 
da,  fimilia  efficiunt ;  ubi  ego,  nullum  unum 
humorem  mutatum,  fed  omnes,  et  prae  caeteris 
fanguinem,  illam  cutis  fpeciem  dare  autumo. 
Cenfen5  tu,  eam  viro  viperino  vim  magicam 
ineffe,  ut,  intus  acceptum,  exitum,  quo  bilis 
in  duodenum  intret  protinus  intercludat,  et 
bilem  per  aliena  itinera  toto  corpore  proti¬ 
nus  diffundat?  Eave  fungorum,  vitrioli,  an- 
timonialium,  arfenici  et  mercurii  a£tio  ve- 
nenofa  habenda  eft,  quae  bilem  proprio  iti¬ 
nere  exturbet,  et  non  potius,  omnibus  humo¬ 
ribus  corruptis,  firmis  omnibus  folutis,  fla- 
vedinem  illam  creet  ?  Aut  in  febre  flava  In¬ 
dorum  Occidentalium,  putridiffimo  malo,  cu¬ 
tis,  unde  morbo  nomen  impofitum  eft,  color, 


erran- 


6 


DE  CHOLERA, 


errantine,  quaefo,  bili,  et  non  multo  re&ius 
firmorum  refolutioni,  humorum  putredini  ex¬ 
tremae,  tribuendus  ?  Nulla  igitur  hic  cho¬ 
lera  eft,  nulla  aurigo,  dyfenteria  nulla,  fed 
vis  venenata  motum  quidem  primarum  via¬ 
rum  peridalticum,  fed,  una  univerfos  corpo¬ 
ris,  turbans.  Quae  primarum  viarum  turbae, 
ut  morbum,  choleram  didhxin,  totum  condi- 
tuunt,  ita  alterius  a  venenis  orti  fymptoma 
tantummodo  funt,  ac  forfitan  ne  id  quidem  ; 
fiquidem  inverfus  ventriculi,  nimius  alvi, 
motus  non  a  pluribus  et  diverfis  magis  cau- 
fis  profluunt,  quam  ipfi  inter  fe  natura  et  e- 
ventu  difcrepant.  Et  quidni  ?  Omnem  e- 
nim  vomitum,  omnem  alvi  citationem,  ea¬ 
dem  ede,  et  ad  eundem  finem  tendere,  ma¬ 
ri  i  fe  do  falfum  ed.  Variant  haec,  non  in  di¬ 
verfis  folum,  fed  in  eodem  etiam  morbo,  ita, 
ut  alio  ejus  tempore  ad  falutem,  alio  ad  in¬ 
teritum  ducant,  alio  in  neutram  partem  mul¬ 
tum  inclinent.  Cujus  rei,  ne  in  rationes  ali¬ 
eno  loco  imprudens  impiicer,  eafque  ut  ad 
aliam  fermonis  hujus  partem  refervem,  dix- 
ifle  fatis  fit,  tantum  a  morbis,  quos  venena 

fecerint, 

fecerint,  choleram  diftare,  quantum  partis 
affe&io,  nec  ea  quidem  fua  natura  gravis,  ab 
ea,  quae  omnes  vitae  adtiones,  redta  in  exi¬ 
tium  ruens,  opprimit.  Quo  confilio,  quinta 
Sauvagefii  fpecies  quoque  excluditur.  Porro, 
intermittentem,  Indicam,  inflammatoriam, 
verminofam,  et  arthriticam  refpuo  ;  quia  in 
iis  omnibus  vomitus  et  deje&iones,  quae  pro 
cholera  habentur,  non  morbus,  fed  fymptoma, 
funt.  Tales  enim  fpecies  fi  reciperemus,  tot 
cholerae  fpecies  forent,  quot  fere  morbi  funt 
primas  vias  irritantes.  Atque  fic  feptem  re¬ 
jecimus.  De  quibus  omnibus,  praeter  modo 
expofita,  hic  demum  rogo,  quis  talium  fpeci- 
erum  ufus  fit  ?  Si  enim  ordinis  ratio  iis  ha^- 
betur,  eum  turbant;  fi  curatio  aliqua  tot  cho¬ 
lerae  fpeciebus  communis  fpedtatur,  fruftra 
id  quoque  eft ;  cholera  enim,  fi  etiam  atque 
etiam  cholera  dicenda  eft,  in  iis  omnibus, 
non  fuam  aliquam  curationem,  fed  morbo¬ 
rum,  quorum  fymptoma  eft,  propriam  fibi 
vindicat.  Reftant  adhuc  duae  fpecies,  quas 
reje&urus  fum,  ficcam  et  crapulofam.  Quo¬ 
rum  quod  ad  pofteriorem  attinet,  fi  verba, 

quibus 

quibus  Meferaius,  unde  eam  Sauvagefius 
tranftulit,  confideres,  ne  morbi  quidem  defi¬ 
nitioni  fatis  convenit.  Poft  crapulam  hef- 
ternam  fomnumque  furgit  homo,  quid  fit  ? 
Vomit.  Quidni?  Quo  nihil  confuetius,  nihil 
naturalius  iis,  qui  poculis  non  aflueverint. 
Aut,  fi  quando  etiam  afluefadus  magis  vo¬ 
mit,  id  nihil  aliud,  quam  aut  cibum  parum 
ei  convenientem,  juftove  plenius  fumptum, 
aut  pravam  potionem  ingurgitatam,  fignifi- 
cat.  Vomit  igitur,  et  levatum  fe  protinus 
perfentit.  At  funditur  fimul  alvus.  Et  quid 
adeo  mirum  ?  Si  id,  quod,  dum  in  eo  ineft, 
ventriculi  motum  invertit,  pylorum  tranfiens, 
inteftinorum  redum  percitat.  An  vero  ad 
hos  ciendos  motus  opus  medicina  eft?  Non. 
Audi  audoris  verba.  i  Natura  hanc  farci- 
1  nam  fupra  et  infra  cum  impetu  eliminat/ 
Ecquid  tamen  incommodi  poftea  permanet  ? 
Nihil.  4  Affedus  fugax  eft  et  falubris/ 
Ergo,  fi  morbus  rede  definitur,  4  corporis 
*  totius  aut  partis  ftatus  mutatus,  ubi  una  aut 
4  plures  adiones  cum  diuturnitatis  aliquanto 
4  laeduntur,  cholera,  crapulofa  quae  dicitur, 

*  *  adeo 

adeo  non  eft,  ut  ne  morbus  quidem  ullu£ 
fit.  Ut  reliquarum  rerum  quarumvis,  ita 
et  morborum,  finis  aliquis  ftatuendus  eft, 
ne,  quae  quotidie,  immo  omni  fere  hora, 
omnibus  hominibus,  et  vel  faniflimis  qui¬ 
dem,  moleftiae  parvulae  incidunt,  pro  mor¬ 
bis  habeantur,  et  nemo  in  terris  fanus  re¬ 
linquatur.  Hic  nulla  adio  diutius  paulo 
laeditur,  nulla,  nifi  et  fugax  et  falutaris, 
moleftia  fubeft,  corporei  flatus,  ut  fupra  ei 
infra  purgatione  perada  adparet,  mutatum 
nihil ;  ut,  quod  morborum  numero  adimen- 

dum  eft,  id  cholerae  fpeciem  efle,  quis  hc- 

.  ^  / 

mo  dixerit?  Quod  fi  vel  maxime  ad  afFec- 
tum  crapulae  et  fatietatis  alia  addita  mor¬ 
bum  juflum  creant,  is,  fic  quoque  a  cholera 
alienus,  rejiciendus  videtur.  Itaque  Syden- 

t  .  c  *  /  * 

hamus,  4  qui,5  inquit,  4  ab  ingluvie  ac  cra- 
4  pula,  nullo  temporis  difcrimine  paffim  ex- 
4  citatur  affedus,  ratione  fymptomatum  non 
4  abfimilis,  nec  eandem  curationis  methodum 
4  refpuens,  tamen  alterius  eft  fubfellii/ 

Quod  ad  ficCam  fpeciem  attinet,  ipfius 
Syderihami  verba  accipe :  Ille  6  eft  etiam/  in- 

B  quit, 

quit, 4  et  cholera  ficca  a  fpiritu  flatuofo  fupra 
4  et  infra  erumpente,  idque  fine  vomitu  aut 
4  feceffu ;  cujus  unicum  duntaxit  exemplum 
4  me  vidiffe  memini,  ineunte  hujus  anni  au» 

4  tum  no,  quo  tempore  prior  illa  fpecies,?  fcili-* 
cet,fpontanea,  per  populum  A.D.  m,dCjLXIx 
graffans,  4  mihi  creberrimo  et  fado  quafi  ag- 
4  mine  fefe  obtulit/  Quem  morbum  chole¬ 
ram  fui  (Te,  nihil  aliud  praeter  choleram,  illo 
forte  tempore  per  Londinenfes  graffantem, 
argumento  eft.  Qui  nihilo  tamen  magis 
cholera,  quam  dyfenteria,  et  in  hanc  paula- 
tim  vertentia,  gravia  tormina,  quae  eodem 
coelo  nata,  eodem  anni  tempore  fimul  graf- 
fabantur,  aut  quilibet  prope  alius  morbus, 
quandoquando  aut  undeunde  ortus,  fuifffe 
dicendus  videtur. 

Poftrerno,  fupra  di&a  de  fpeciebus  chole¬ 
rae  Sauvagefianis  quas  rejecimus,  hoc  impri¬ 
mis  illuftrat,  quod  omnes,  quolibet  anni  tem¬ 
pore,  fine  difcrimine  incidunt,  cum  vera  cho- 

* 

lera  certo  tantum  prorumpat,  per  populum 
facpenumero  etiam  faeviens. 

Recepta 

Recepta  igitur  pro  morbi  genere  una  tan¬ 
tum  fpecie,  quae  fpontanea  dicitur,  quae  fuit 
ejus  communia  figna  exponam. 


HISTORIA  MORBI. 

Saepe  praecedentibus  brevi  mora  in  ven¬ 
triculi  et  inteftinorum  regione  doloribus,  fae- 
pe  fine  iis  aut  ullo  futuri  figno,  vomitus  im¬ 
manis  protinus  incipit.  Simul  vel  paulo 
poft  alvus,  crebris  deje&ionibus,  fed  difficili¬ 
bus,  torquetur.  Quae  dejectiones  faepe  cum 
vomitu,  faepius  fine  eo,  unum  aut  alterum 
diem  permanent.  Supra  et  infra  reje&a 
primum  coloris  mucofi,  mox  flavefeunt. 
PeCtus  et  venter  toto  ventriculi  et  inteftino¬ 
rum  traCtu  vehementiffime  dolent,  et  diften- 
duntur.  Ventriculus  mordetur.  Sititur  ita, 
ut  frigida  prae  caeteris  defiderentur.  iEf- 

f 

tus  et  anxietas  affidua  funt.  Pulfus  arteria¬ 
rum  exigui,  interdum  nulli,  interdum  cele¬ 
res,  frequentes,  exiles,  percipiuntur.  Sudor 
gelidus  dimanat.  Vultus  cadaverinum  re-? 

fert, 

fert,  livefcit.  Extrema  frigefcunt.  Surae, 
brachia  et  alii  etiam  artus,  foafmis  conftrim- 

\r  4*  1  Jk, 

guntur.  Singultitur,  Deficit  anima.  Intra 
viginti  et  quatuor  horas  faepe  morbus  jugu¬ 
lat.  Plerumque  tertio  die,  rarius  quarto,  fi* 
nitur.  Nec  unquam  fua  forma  ultra  fepti- 
mum  excurrit» 


CAUSA  PROXIMA. 

>  '  »  i  i 

Choleram  continens  caufa  bilis  eft,  copio- 
fius  jufio  fecreta,  a  fuppreffa  perfpiratione 
pendens,  temporis  calore  in  acrem  naturam 
verfa,  et  fic  primarum  viarum  motum  peri- 
ftalticum  hinc  invertens,  hinc  celerius  debito 
perci tans.  A  bile  choleram  fic  concitari  ar¬ 
gumento  funt,  quod  haec  fine  ullis  eorum, 
quae  diarrhoeam  inferre  folent,  ftimulis  ex¬ 
oritur  ;  quod  illo  anni  tempore  folo  incidit, 
quo  bilis  et  abundantiffima  et  acerrima  eft, 
id  quod  alii  morbi  biliofi  ejufdem  coeli  et 
temporis  demonftrant ;  poftremo,  quod  adeo 
copiofe  in  rejedis,  five  fupra  live  infra,  hu¬ 
moribus 

.moribus  ad  paret.  Cum  bilem  acrem  in  cau- 
fa  cholerae  pofuerim,  et  eam  acredinem  mul¬ 
ti  clari  viri  fermentationem  effe  judicaverint» 
ad  quam  fermentationis  fpeciem  referenda  fit, 
aut  fitne  ulla  ex  iis  omnino,  anquirendum. 
Quae  quaeftio  eo  magis  ad  rem  eft,  quod 
morbi  curationem  concepta  de  ejus  natura 
opinio  haud  leviter  tangere  videtur.  Utque 
ab  acida  fermentatione  incipiatur  : 

Acida  fermentatio  calidiffimis  et  tempori¬ 
bus  et  locis  maxime  fovetur,  in  omnibus  par¬ 
tibus  naturae  aliis.  Num  idem  fit  in  ven¬ 
triculo  et  interlinis  humanis  ?  Non  mihi 
yerifimile  eft.  Nam  in  frigidiffimis  orbis 
locis  et  temporibus,  quam  calidioribus,  aci¬ 
dum,  non  tutius,  contra  minus  impune,  per¬ 
fertur  ;  quod  quidem  latus  hominum  per  or¬ 
bem  confpe&us  fuadere  videtur.  Et  virum 
novi,  cujus  ventriculus  tam  fubtiliter  hujus 
difcriminis  fenfibilis  eft,  quam  mens  ad  di¬ 
judicandum  prudentia  valet  qui  hac  in  re¬ 
gione  fatis  tuto  acidum  aeftate,  non  fine  in¬ 
commoda 

Cui.  Ufus  et  Inft.  Med.  in  Acad.  Edin.  PnofefF. 

commodo  hyeme,  affumit.  Item  multos  no¬ 
vi,  qui  lemonum  fuccum  in  potionibus  fub 
gravibus  horis  aeftivis  in  Scotia,  neque  ullo 
alio  tempore,  bene  ferunt.  Contra,  apud  nos, 
et  in  calidis  maxime  fub  ipfms  zonae  torri¬ 
dae  plagis,  non  fruftra  provenit  tanta  acidu¬ 
lorum  pomorum  copia  et  varietas.  Quippe 
quae  non  tantum  grata,  fed  et  neceflaria  ho¬ 
minibus  fit,  ad  levandum  aeftum  et  ventri¬ 
culum  refrigerandum  ;  ut  in  eum  ipfum  fi¬ 
nem  hoc  iis  paraffe  fubfidium  natura  videa¬ 
tur  ;  fub  frigoribus,  ubi  et  fu  pervacuum  ma¬ 
gis  et  inutilius  eft,  ejufdem  naturae  confilio 
denegatum.  Quin  et  me  domi  quae  recreare 
acida  grata  folebant,  eadem,  po  fi  quam  huc 
perveni,  oneri  faepe  experior.  Ergo  calor 
adeo  nullam  acidi  generis  fermentationem 
in  ventriculis  hominum  progignit,  ut  id,  quod 
naturale  ulla  ex  parte  per  brevem  moram  fit, 
imminuat.  Ob  quam  caufarn,  acidam  fer¬ 
mentationem,  quam  in  aliis  naturae  partibus 
calore  gigni  videbant,  ad  hominum  et  alio¬ 
rum  animalium  fanos  ventriculos  viri  fupra 
relati  non  rede  tranftulerunt.  In  fanorum 

hominum  ventriculis  quicquid  affumptum 

* 

eft,  in  acidam  licet  naturam  inclinaverit,  ta« 
men  cito  conco£tricibus  facultatibus  obtegi¬ 
tur.  Verum,  aliquis  in  nonnullis  morbis,  ut 
cholera,  quod  ad  rem  efle  videatur,  et  dyfen- 
teria,  fuboriri  poffe  talem  fermentationem, 
dixerit.  Quam  quaeftionem,  ut  fecundae  va¬ 
letudinis  ratione  illuftrem,  fub  ea  bilis  non  a- 
eidum  fovet,  fed  retundit  et  abfolvit.  Quod 
vel  hoc  patet,  quod,  fi  quae  aciditatis  notae  ob- 
fervantur,  eae  in  ventriculo,  cum  nondum 

1 

ulterius  concodtio  proceflerit,  apparentes  cito 
evanefeunt.  Ultra  pylorum  alimenti  pars 
altura  corpus,  aut  fecretiones  fuppeditatura, 
blanda  evadit :  Pars  altera  in  putredinem 
ruit.  Cui  tamen,  fic  ab  omni  aciditate  alie¬ 
nae,  nullus  in  inteftinis  novus  liquor,  prae¬ 
ter  pancreaticum  et  bilem,  affunditur.  Un¬ 
de  bilem  fanam,  et  folita  fub  fecretione,  non 
acidam  effe,  fed  acefcenti  occurrere  naturae, 
credibile  eft.  Quod  igitur  fua  natura  aci¬ 
dum  non  eft,  fed  ei  prorfus  contrarium,  qua¬ 
re  id  fub  cholera  in  acidam  ire  naturam  ju¬ 
dicetur,  idoneam  caufam  non  video.  Vide¬ 


amus 

amus  morbi  figna.  At  neque  in  iis  quidem 
video  quicquam,  quod  ad  conjedluram,  de 
acida  fermentatione  morbum  continente,  fa¬ 
ciat,  praeter  folum  ventriculi  morlum.  Quem 
morbo  neceflarium  et  perpetuum  effe,  nemo 
dixit.  Eundem  Sydenhamus  quidem  me¬ 
morat.  Sed  multa  in  plerifque  morbis,  non 
a  caufis  eorum  pendentia,  fed  aliunde  fubo- 
rientia,  ut  memoranda  quidem,  ita  non  ad 
morbi  caufam  referenda,  reperiuntur.  Hoff- 
mannus  non  re,  fed  rationibus  perplexis  aduc- 
tus,  de  acido  multa  loquitur.  Qui,  fi  de  ro¬ 
dente  rejedtorum  natura  meminit,  in  ea  re 
arfenici  et  aliorum  venenorum  effe&a,  non 
choleram  veram,  quam,  ut  di  dium  eft,  pa¬ 
rum  perfpexifle  videtur,  refpexit.  Poftre- 
mo,  fi  curationem  intueamur,  quid  illic  eft 
quod  pro  acido  illo  valere  exifiimandum  fit? 
Rejedta  igitur  omni  acidi,  ut  cum  cholera 
conjundti,  opinione,  proxime  dicendum  eft, 
Si  qua  fermentatio  huic  morbo  fubeft, 
eam  e  duobus  aliis  generibus  ad  neutrum 
referendam.  De  vinofo  res  manifefta  eft. 
De  putrido  genere,  licet  cholera  in  id  an*- 

ni  tempus,  quod  putridos  morbos  maxi¬ 
me  gignit,  incidat,  nexufque  quofdam  cum 
veris  putridis,  ut  dyfenteria,  habere  vide¬ 
atur;  tamen  haud  exiguo  ab  his  difcrimi- 
ne  didat ;  id  quod  cum  ligna  ejus,  tum 
curatio,  oftendit.  Quod,  li  in  debilita¬ 
tem  cito  omnia  cholerae  ruunt,  id  non 
per  fepticam  quamvis  naturam,  fed  fedante 
aliqua  ipfius  bilis  noxa,  fieri  videtur.  Sedat 
autem  bilis  et  in  aliis  morbis,  a  putredine 
longe  remotis,  ut  defes  ictericorum  habitus, 
argumento  eft.  Neque  veri  non  fi  mile  eft, 
redundantem  in  dyfentericorum  inteftinis 
bilem,  ad  iftius  morbi  omnia  fedanda,  etiam 
magis  quam  pro  iqfita  ei  natura,  pertinere. 

Ex  his  tribus  igitur  generibus  fermenta- 
tionis,  cum  ad  nullam  ea  redeat,  quae  chole¬ 
rae  caufae  origo  eft,  dummodo  fermentatio 
fit,  proxime  inquirendum  videtur,  fitne  fer¬ 
mentatio  omnino  ?  Quae  quaeftio  non  diffi¬ 
cillima  non  effe  poteft.  Et,  quoniam  nulla 
praeter  didas  nobis  fatis  innotuit,  fequitur, 
ut,  bilem  cholericam  revera  fermentefcere, 
pro  certo  dici  nequeat.  Verum,  cum  verN 

C  -  fimile 

fimile  in  primis  fit,  omnia  genera,  certe  fpe~ 
cies,  omnes  fermentationes,  neutiquam  nobis 
perfpedas,  et  ad  eam  opinionem  multa  re¬ 
rum  faciant,  bilifque  praecipue  claras  ali  cu¬ 
jus  fermentationis  notas  prae  fe  ferat,  veram 
ejus  fermentationem  hic  quoque  fubefle 
maxime  fufpicandum  eft.  Cujus  fi  ultima 
natura  non  mutata  morbo  eft,  certe  in  fiatu 
ejus  ita  quaedam  fteduntur,  ut  diverfas 
quodammodo  proprietates  edat.  In  natu¬ 
rali  ftatu  ad  chylum  blandum  efficiendum, 
et  leniter  inteftina  famulandum,  valet,  et  ali¬ 
os  pacatos  effedus  edendos.  Sub  hoc  mor- 
bo  omnia  turbat.  Quas  turbas  fiquis  bilis, 
cujus  eadem  natura  permaneat,  vehementi 
adioni  tribuat ;  refpondeo,  diros  bilis  in  cho¬ 
lera  effedus,  qui  non  primis  viis  continen¬ 
tur,  fed  late  per  totam  nervofam  naturam 
graffantur,  et  vi,  venenofae  propemodum 
pare,  mortem  praecipitant,  haud  facile  per 
ejufdem  bilis,  quae  fana  adeo  falubris,  mor» 
bofa,  ut  in  idero,  ubi  cum  toto  etiam  fangui- 
ne  permifcetur,  adeo  tamen  lenis,  repentur, 
adionem  audam  explicabiles  effe.  Certe 

bilis  cbolerica  infignem  fubit  mutationem. 
Quam,  fi  nolis  fermentationem  dicere,  quia 
qualis  fit  non  potefl  commonftrari,  ne  vo¬ 
cabulum  offendat,  dummodo  res  vera  animo 
teneatur,  dicatur  acredo  peculiaris. 

Bilem  ^ero  acrem  reddi  poife,  fimilis  ali¬ 
orum,  qui  fecretionis  modo  mutato  accrefcunt, 
humorum  ratio  fuadet  ;  fuadent  modo 
memorata  in  cholera  effe£ta.  Neque  falinus 

r 

omnium  humorum,  eo  tempore  quo  cholera 
incidit,  ftatus  non  eandem  opinionem  con¬ 
firmat.  Haec  acredo,  five  ad  fermentationis 
modum,  five  non,  intenditur,  cum  irritabili¬ 
tate  fupra  pofita,  praecipuam  turbarum,  in 
quibus  cholera  conflat,  partem  certe  conci¬ 
tat.  Eandem  bilis  haud  obfcure  abundans 
auget.  Siquidem,  fi  quando  bilis  in  intefti- 
nis,  ut  in  ifitero,  deficit,  pro  infolita  effec¬ 
tuum  vehementia,  nullum  effectum  edit,  fed 
fubtra&o  alvo  ftimulo,  haec  dura  et  pigra 
torpet.  Sed  neque  abundantia  bilis,  five  a- 
credine  five  fermentatione,  illi  effedfui, 
dummodo  fatis  diluatur,  apta  eft ;  id  quod 
ejufdem,  in  fanguine  idero  eodem  laboran¬ 
tium 

tium,  abundantia  diluta  indicat,  ubi,  ut  rela** 
tum  eft,  fedat  potius  quam  irritat. 

Porro,  nec  abundantia  mera  acrem  bilis 
naturam  explanat;  quoniam  fimilem  ejus 
effedtui,  fi  miles  in  inteftinis  turbas,  alii  illic 
morbofi  humores  praeftant.  Quae  res  in 
dyfenteria  aliquando  cernitur ;  ubi  non  fem- 
per  bilis,  quae  efredus  potius  quam  caufa 
morbi  eft,  ideoque  primo  non  peccat,  gravia 
tormina  facit,  fed  alii  humores,  acris  naturae 
jam  ante  participes,  effedtum  prius  inferunt. 
Qui  humores  et  ab  initio,  duni  abundantius 
folito  fecernuntur,  et  aliquamdiu  ftagnando, 
acriores  jufto  evadunt.  Cujus  rei,  praeter 
nimiam  fecretionem  et  ftagnandi  moram, 
calor  corpori  infttus  audtus,  perque  coeleftis 
vim  cumulatus,  origo  eft.  Eadem  acris  hu¬ 
morum  natura,  eodem  calore  et  aliis  caufis 
aucta,  ahundantiorem  ufque  fecretionem  effi¬ 
cit.  Quam  noxam  in  dyfenteria  putredo 
addita  ita  auget,  ut  origo  caufae  efte  videatur. 
Quae  putredo  a  cholera  utique  abeft.  In 
qua  calor  inteftinorum  humores,  perque  eos 
bilem,  forfttan  acri  natura  imbuit.  Simul 

quo  tempore  hoc  fit,  quo  tempore  cholera 
vulgo  incidit,  fi  quid  perfpirationem  fubito 
fupprimit,  quale  frigus  eft,  ejufque  humore 
effedus  adjutus,  ideo  plus  fanguinis  in  venae 
portae,  bilis  fontis,  ramos  conjicietur,  et  plus 
bilis  fecernetur.  Atque  fic,  calore,  ut  dic¬ 
tum  eft,  omnia  exafperante,  alioquin  gravis 
acredinis  ftimulus,  tanto  gravior  fit,  quanto 
per  eundem  calorem  totus  primarum  viarum 

tra&us,  etiam  in  fecunda  valetudine,  multo- 

>  , 

que  magis  fub  morbis,  mobilior  reperitur. 

/ 

SEMINIUM  MORBI 

Habitus  corporis,  quo,  perfpiratione  impe-8 
dita,  bilis  fecretio  et  primarum  viarum  mo¬ 
bilitas  citra  morbum  augetur,  periculum 
cholerae  infert. 

Itaque  juniores,  calorem  diuturnum  per¬ 
pelli,  ac  bile  natura  abundantes,  caeteris 
cholera  magis,  periclitantur.  Quo  fit,  ut 
Graeciam,  Italiam,  Hifpaniam,  et  in  zona 
torrida  Indiam  utramque,  Mauritaniam,  A- 

rabiam, 


rf*  <*> 


DE  CHOLERA. 


* 

rabiam*  et  Amer  icam  Mediam,  incolentes, 
quafi  propriam  choleram  habeant.  Quam 
rem,  ut  paucis  illuftrem;  habitus  in  quo  cho¬ 
lera  futura  conflat,  non  fubito  iifque  die¬ 
bus,  quibus  ea  incidit,  fed  aliquanto  ante, 
contrahitur ;  paulatimque  cholerae  oppor¬ 
tunus  creandae  iubnafcitur.  Quae  lpfa,  licet 
brevi  temporis  fpatio  concluditur,  tamen  ex 
longinquiore,  et  quafi  gradibus,  ut  aiunt, 
efformatur  ;  fimili  modo  ac  dyfenteria  Sy- 
denhamiana,  quae  eodem  quo  cholera  anno, 
iifque  ipfis  diebus,  incidebat ;  fimiliter  etiam 
quibufdam  febribus  intermittentibus,  tam 
vernalibus  quam  autumnalibus,  quae  primo 
quoque  tempore  fub  alio,  aut  remittentium 
aut  continuarum,  aut  aliorum  morborum, 
non  aut  leviter,  febrilium,  atque  ipfius  deni- 

*  J  *  *  '  '  4 

que  cholerae,  typo,  faepenumero  adparent. 

NOXA  EXCITANS. 

..  \ 

Quicquid  vero  hunc  habitum  ita  per  oc¬ 
cabo  nem  intendit,  ut  morbo  inferendo  par 

fit,  id  noxa  excitans  erit :  quale  praecipue 
frigus  ad  fummum  corpus  adfpirans  eft.  Ex¬ 
cipi  autem  frigore,  inde  in  morbum  impii- 
cari,  vel  calidiffimis  locis  et  temporibus,  cor¬ 
pus  poteft.  Adeoque  hoc  vanum  non  eft,  ut 
et  populares  meos,  et  quotquot  zonae  torri¬ 
dae  incolae  funt,  etiam  atque  etiam  monen¬ 
dos  cenfeam,  ne  corpora  aeftu  diurno  confec¬ 
ta  et  languida  vefpertinis  frigoribus  aut  va¬ 
poribus  objiciant.  Cum  aeftus  enim  vis  no- 
ftris  nervis  penitus  infedit,  melius  eft,  quan¬ 
tumvis  moleftiae  perpeti,  quam  fubito  aut 
gravius  corpus  refrigerare.  E  numero  for- 
fitan  noxarum  excitantium  fermentifcentia, 
per  cibum  aut  potionem  affumpta,  funt.  E 
quibus,  licet  acida  fermentatio  choleram 
non  caufa  contineat,  tamen  acida  affumpta 
coeptam  eam  augent.  Poftremo,  certa  calo¬ 
ris  vis  certo  anni  tempore  incidens,  in  hac 
regione  menfem  Auguftum  vix  excedens,  in 
calidioribus  plagis  Julium  quoque  et  Sep¬ 
tembrem  complectens,  omnibus  noxis  magis 
et  prope  fola  choleram  excitat. 


Venena 

Venena  vero,  quia  prorfus  diverfum 
morbum,  cujus  id,  quod  cholera  efife  creditur, 
tantummodo,  ut  diximus,  fymptoma  eft,  ef¬ 
ficiunt,  fanofque  pariter,  ac  opportunos  nullo 
difcrimine  invadunt,  perniciei  caufas,  noa 
autem  choleram  excitantes,  effe  contendimus. 
Quin  et  alterae  noxae,  qualia  acidum  et  fi-> 
milia  funt,  ita  inclinatum  morbum  impel¬ 
lunt,  ut  acceptae  labis  pars  longe  maxima, 
ac,  propemodum  aufim  dicere,  tota  coelo  de¬ 
beatur.  Tantumque  inter  veram  choleram 
noftram,  et  imitatricem  illam,  quam  illae 
noxae  creant,  nempe  Crapulofam  Sauvageli- 
anam,  intereft,  quantum  totius  corporis  af- 
fedus,  et  partis,  'fcilicet,  primarum  viarum, 
alioquin  fano  corpore,  turbae  temporariae, 
ex  rebus  intus  affumptis  pendentes,  et,  his 
ejedis,  rurfus  protinus  fublatae,  inter  fefe 
diftant.  Alter  effe&us,  nempe  cholera,  in 
calore  diu  corpus,  fcilicet,  per  totam  aeftatem, 
fubiens,  et  morbo  opportunum  reddens,  tan- 
demque  hunc  efficiens,  vix  ullo  aliarum  re¬ 
rum  auxilio,  confiftit  ;  alter,  fine  ulla  cor¬ 
poris  opportunitate  tali,  per  externam  intus 

acceptorum  vim*  partis  alterius  morbi  ima*» 

1 

ginem  refert*  fanum  deprehendens  corpus* 
fanum  demittens.  Atque  hic  totius  corpo¬ 
ris  fpafmi,  non  folum  manente  cholera*  fae- 

^  A.  ■  V  A  '*>  > 

vientes,  fed  ei,  nifi  idonea  cura  prohibeat, 
fuperftites,  et  novas  turbas  ciere  minitantes, 

.  , ,  i  t  •  '  ' 

difcrimen  hoc  quod  pofui,  haud  inepte  illuf- 
trant. 

?  N  if  '  '  t  •  *  V 

Uluftrant  porro  gravia  prius  tormina,  dein- 

.  ^  *  «  ■  *  - 

de  dyfenteria,  de  quibus  modo,  et  haud  femei 
ante,  didfum  eft,  eodem  tempore,  quo  chole- 

i. 

ra,  iifdem  in  locis,  perque  eundem  populum, 
graflantes.  Ubi,  cum  idem  coelum  et  folum 
et  paria  omnia  externa  eflent,  quod  tamen 
alii  in  hunc,  alii  in  illum,  affe&um  implica¬ 
rentur,  eam  rem  internae  caufae,  ideoque  cor¬ 
poris  prius  exiftenti  habitui,  acceptam  refe¬ 
rendam,  neutiquam  obfcurum  eft.  Immo  al¬ 
tius  haec  ratio  defcendit,  et  non  folum  habi- 

♦-  ]  .  '  -  »5  *  >■  *•  >-**’ 

tum  corporis,  fed  et  naturam,  in  hunc,  quam 
illum  morbum,  proniorem  efle  demonftrat. 
Unde  patet,  nos,  non  fine  caufa,  certos  ho- 
mines  prae  caeteris  periclitari  cholera,  hanc- 
:  r  D  que 

que  a  crapulofa  Sauvagefii  toto  coelo  diftare, 
judicaffe. 

. *  .»  rt  .  z. f  i 

ry  )  f  M  >  \  V  •••■':;  r  ,».{.!  .>  .«  -  M  } 

SEDES. 

£  ■  ‘  X 

1  a  -•  \ 

Cholerae  fedes  latior  efl  totus  primarum 
viarum  tradus;  anguftior  et  propria  magis 
duodenum  et  itinera  bilis.  Neque  ad  rem 

-  V  *  _  » 

manifeftam  opus  argumentis  eft.  Siquidem 
id  omnia  figna,  id  tota  morbi  facies,  certo 
indicio,  quin  et  incifa  cadavera,  firmant. 


IN  CADAVERIBUS  VISA. 

hi  '  /  'I-  J  >■  i 

Incifis  cholera  peremptorum  cadaveribus, 

.  *  '  r  -* 

inteftina  tenuia,  maxime  duodenum,  item 
pylorus,  bile  flava  circumfufa,  in  gangrae- 

*  i  \  ■;  .  i 

nam  iiffe,  dudus  biliferi  relaxati,  cyftis  am¬ 
pliata  et  flaccida,  dudus  cholidochus  diften- 
tus,  omnia  circa  humore  nigro  et  fufeo  re¬ 
pleta  effe,  venaeque  ventriculi  turgere  curore, 
reperta  funt. 

1 1 

PRiESAGIUM  EVENTUS. 

O  ,  .. 

«  ..,»<•  4  .  >  i  i  ■»  i  *  *- 

Non  poteft  periculo  tam  vehemens,  tam 
praeceps  morbus,  carere.  Quippe  enim  hoc 
ipfum,  quod  unius  diei  et  unius  nodis  fpa- 
tio  interdum  jugulat,  quantum  ejus  ad  mor¬ 
tem  intendatur  gradus,  oftendit.  Idem  ne- 
gle&us  femper  metuendus  eft.  Non  enim 
humorum  motiones  ejus  naturae  funt,  quae 
falutem  pariant.  Qua  in  re,  quantum  a  cra- 
pulofa  fpecie,  quae  pergendo  fuum  fit  reme¬ 
dium,  differat,  fic  quoque  intelligitur.  Idem 
fenibus,  pueris  morhoque  debilibus,  quam 
reliquis  *,  item  calidiorum,  quam  tempera-* 
tiorum,  plagarum  incolis;  denique,  quod  om- 

‘  ■  /  \  ‘  *  /  ’  •'  ‘  «  *  •  *  i 

nibus  per  populum  grafTantibus  morbis  com- 

.  • 

mune  eft,  plures,  quam  pauciores,  corripiens, 
perniciofior  eft.  Ut  judicium  e  fignis  traha¬ 
tur,  exitialia  fere  funt,  admodum  nigra  re- 
jedta  f,  cum  pulfibus  exiguis  aut  fere  nullis, 
animae  defe&iones,  gelidi  fudores,  extremo^ 

rum 

rum  frigus,  et  toto  corpore  convulfiones. 
Mala  funt  fitis  et  aeftus,  eoque  pejora,  quo 

•  '  t  •'  *  •  "  'y  ' 

majora ;  item,  compreffis  excretionibus,  per* 
ftantia  fymptomata.  Bonus,  fequente  fomno, 
vomitus,  aut  ad  feptimum  diem  morbus  ex¬ 
currens. 

*.  •  - 1  '  *  \  ■  «><;■■  i**  .  . . .  - . 

CURA  T  I  O. 

Medendi  confilia  ad  duo  redeunt:  Primum, 
humorem  fermentatum  ejicere  :  Deinde,  e- 

--  -  .  £  •  .  ‘  •  A  '  ‘  v  '  ■* 

ius  eife&um,  motus  enormes,  diluendo  aut 
fedando*  componere. 

In  qua  divifione  magni  Sydenhami  auc- 
toritate  uti  non  dubitavi ;  quippe  cujus  fe~ 

‘V  i'  >  «  C :  *-  '  /  T  i  : '  J  •  v  .  -  <  ■  <  T  .  ,  .  -  i  - 

liciffimae,  hunc  morbum  curandi  rationi,  ni-* 

m  f  i  ’  ,•  •  >;«*]■  }  ’  •  •  !  .  :■ 

hil  omnino  pofteriorum  virorum  experientia 

**t  *  rx  *  ~  f  i  O  'V  •  t  ’  (  .  ;<  :  *  5  *  .  •  *  *  >  !•  *  -  i  '  i  ‘  '  •- 

novi  adjecerit  *.  Ejus  haec  funt  verba:  ‘Se- 
dula,*  inquit, 4  applicatione  et  multiplici  etiam 

fi  hinc  acres  iftos 
humo- 

'  & 

*  Cura  Sydenhamiana  eft  omnium  optima*  ut  vigefius 
et  ultra  expertus  fura.  Sauv.  Nofol.  method.  de  cho¬ 
lera. 


experientia  edoftus,  quod 

humores,  fomitem  morbi,  catharticis  expel¬ 
lere  conarer,  idem  agerem,  atque  is  qui  ig¬ 
nem  oleo  extinguere  fatagit,  cum  cathartici 
vel  leniffimi  operatio  omnia  magis  perturba¬ 
ret,  et  novos  infuper  excitaret  tumultus.  Et, 
fi  ex  adverfo  medicamentis  narcoticis  aliif- 
que  aftringentibus,  in  ipfo  ftatim  limine,  pri¬ 
mum  humoris  impetum  compefcerem,  dum 
naturali  evacuationi  obfifterem,  et  invitum 
humorem  detinerem,  aeger,  inimico  vifceri- 
bus  claufo,  bello  inteftino  indubie  confice¬ 
retur.  Has,  inquam,  ob  caufas,  media  mihi 
via  infiftendum  effe  duxi,  ut  partim,  fcilicet, 
humorem  evacuarem,  partim  etiam  dilue¬ 
rem  ;  morbum  itaque  hac  arte,  mihi  a  mul¬ 
tis  retro  annis  comperta  et  comprobata,  to¬ 
ties  quoties  in  ordinem  coegi.1 

Quod  ad  primum  medendi  confilium  at¬ 
tinet,  commune  hoc  omni  alvi  ex  irritatione 
graviori  nimio  motui  praeceptum  eft,  ut  ve¬ 
hementius  purgantia  vitentur.  Quippe  e- 
nim,  ubi  irritamenta  fic  liquidum  humorem 
prae  fe  agunt,  fuperaddita  talia  medicamenta 
motum,  jam  antea  nimium,  infuper  augent ; 

adeoque, 

adeoquc,  fi  quid  auferendum  eft,  non  aufe¬ 
runt,  ut  ipfum  ftercus  poft  fe,  etiam  denfius 
eompa&um,  relinquant.  Id  in  colica,  id  in 
dyfenteria  et  fimilibus  malis,  ubi  vehemen¬ 
ter  purgantia,  quafi  mera  vi,  ante  fe  omnia  de- 
jedura,  dabantur,  femper  accidiffe  novimus. 

Adeoque,  in  hoc  morbo  acriter  purgantia 
pro  remedio  utenda  non  funt,  ut  fpeciei,  de 
qua  faepius  diximus,  caufis  Hoffmannus  ea 
annumeret;  quibus  igitur  in  hoc  morbo  abfti- 
nendum  eft.  Quinetiam,  cum  et  leniter  alvum 
moventia,  quo  minus  in  ufurn  vocentur,  afii- 
duus  vomitus  obftet,  neque  eorum  quidem 
periculum  fieri  folet.  Ad  cujus  vomitus  im¬ 
manitatem  fi  flendam,  viamque  ad  medicinae, 
in  curationem  efficacioris  ufum,  faciendam, 
antiemeticum  Sauvagefius,  nempe,  fyrupi  li- 
monum  cochleare  unum  aut  alterum,  cum  fa¬ 
lis  abfinthii  granis  viginti,  dedit.  Cujus  in  hac 
re  remedii  quae  fit  poteftas,  nefcio  ;  ideoque 
fidem  penes  audorem  relinquo.  Certe  nihil 

n  * 

fimile  Sydenhamus,  cum  cholerae  naturae 
fcientiffimus,  tum  curationis  feliciffimus,  egit. 
Et,  praeterquam  quod  dubium  tale  antieme- 
,  ticum, 

ticum,  etiam  fupervacuum  efle  videtur  ;  fi- 
quidem  nunquam  tantus  tamve  affiduus  vo¬ 
mitus  eft,  quin  id  morae  detur,  quo  gratiffi- 
mum  plerifque  remedium,  in  quo,  mox  me¬ 
morando,  curationis  cardo  vertitur,  accipi  li¬ 
ceat,  acceptumque  aliquamdiu  manere,  aut,  fi 
qua  pars  rejicitur,  nova  accepta  copia,  com- 
penfari.  Quod  quidem,  et  quid  fit,  et  quo 

,  .  •  r  '  •  _  .  >  *  .  V 

modo  adminiftrari  debeat,  protinus  expo¬ 
nam. 

Supra  memorata  oftendunt,  nulla  {blito¬ 
rum,  fi  ve  fupra,  fi  ve  infra,  fi  ve  gravius,  fi  ve 

-  i  ,  -  -  '*•  y\  •-»> 

lenius,  purgantium,  medicamentorum,  aut 
huic  medendi  confilio,  aut  omnino  huic  cu¬ 
rationi,  convenire ;  nili,  fi  dicas  aquam  tepi¬ 
dam,  quam  nonnulli  praecipiunt,  ad  eorum 
numerum  pertinere.  Quae,  quatenus  vomi¬ 
tum  juvet,  emetica  eft.  Sed  eo  confilio  dare 
amentis,  non  medentis,  foret.  Neque  eo  a- 
mentia  medica,  quod  fcio,  pervenit,  ut  au¬ 
gendum  gravem  cholcricorum  vomitum  quif- 
quam  exiftimaverit.  Quod  fi  nonnulli,  non 
augendi  quidem,  fed  expediendi  vomitus, 
caufa,  tepidae  aquae  ufui  infiftunt ;  eoque 

magis, 

magis,  quod  vomendi  labor,  quam  libertas, 
copiofius  bilem  exprimendo,  magis  noceat; 
profe£to  ne  eo  quidem  nomine  aqua  tepida 

i  *■ 

utendum  arbitror,  neque  ullum  tantae  vo¬ 
mendi  contentionis  ufum  video.  Et  quicquid 
ea  diluit,  id  melius  et  efficacius  praeftant, 
quae  fub  eo  capjte  jam  jam  explicaturus  fum* 
Si  quibus  eandem,  alvo  immiflam,  pro- 
defle  pofle  placuit,  ab  iis  non  diffentio;  quam 
tamen,  magis  laxando  et  diluendo,  quam  ci¬ 
tando  alvum,  id  facere  contendo. 

Secundo  confilio  duo  remediorum  genera, 
refpondent,  fcilicet,  diluentia  et  fedantia. 
Quorum,  quod  ad  primum  genus  attinet, 
Ante  omnia  diluentium  dele&us  habendus 
diligenter  eft,  caque,  quae  quam  minime  in 
fermentationem  eunt,  caeteris  anteponenda. 
Quibus  hoc  nomine  omnibus  unum  longe 
palmam  apud  nos  praeripuit,  fcilicet,  jufcu- 
lum  pullinum  aut  bovinum.  Quod  huic 
morbo  maxime  accommodari  omnium  tefti- 
moniis  confirmatum,  certoque  ufu  explora-^ 
tum  eft.  Quippe,  quod  adeo  non  fermenta¬ 
tionem  excitet,  nedum  juvet,  ut  ei  vehemen- 
*  ■> 


ter  refiftat,  et  ad  enormes  motus  componen¬ 
dos  egregie  pertineat.  Idem  Riverii,  ad  vo¬ 
mitum  cohibendum,  antiemeticum,  aut  aquae 
tepidae  ad  eundem  expediendum,  ufui  fuper- 
ledet.  Idem  alvum  pargantium  defectum 

/ 

poteftate  efficaci  compenfat,  et  miris  modis 
falutem  reconciliat.  Cujus  agendi  ratio,  ne 
eam  praeter  rationem  agere,  id  eft,  fpecifice 
ut  vulgo  praedicatur,  videamur  tamen  cre¬ 
dere,  haec  effe  videtur  :  Jufculum,  motum 
periftalticum  fequens,  fimul  internam  cana¬ 
lis  partem  obducens,  iifque  fefe  immifcens, 
bilioforum  humorum  acrem  vim  retundit. 
Quod  quo  magis  facit,  eo  magis  magifque 
enormes,  ab  acri  ea  vi  pendentes,  motus  in 
ordinem  redigit,  et  pro  inverfo  naturalem 
reftituit.  Atque  fic  utraque  pollet  poteftate, 
hinc  acredini  humorum,  hinc  irritationi  in~ 
teftinorurn,  medendi.  Neque  huic  tam  falu- 
tifero  ejus  operi  adeo,  ac  credas,  frequens 
vomitus  officit ;  quoniam  quicquid  jufculi  fic 
rejectum  perit,  fuumque  perdit  effe&um,  id 
nova  injedta  copia  compenfatur.  Aut,  fi  vo¬ 
mendi  immanitas  eo  procedit,  ut  fruftra  me- 

E  dicamentum 

dicamentum  habeat,  eft  quod  adverfus  eam 
fatis  profpere  adhibeatur.  Verum  de  eo 
mox  fuo  loco. 

Aliud  diluens  aqua  frigida  eft.  Cujus 
a£tio  ea  fere,  quae  jufculi  modo  relati,'  eft  « 
Silicet,  fefe  cum  acribus  et  biliofis  humori¬ 
bus  miicendo,  eorum  vim  irritatrieem,  et 
motuum  violentorum  effectricem,  frangit. 
iEftuantemque  praeterea  morbum  grato 
fuo  frigore,  primo  effeCtu,  temperans  pro- 
deft ;  praefertim  in  calidioribus  regionibus, 
ubi  fermentatio,  a  calore  pendens,  maxima 
fit  oportet.  Quo  fieri  videtur,  ut  antiqui 
medici  tantum  huic  remedio  tribuerint  tri- 

huantque  nunc  quoque,  quod  Cleghornii 

* 

teftimonio  dileitur,  et  eum  maxime  KifpanL 
Cujus  aftio,  quantum  diluendo  juvet,  modo 
fub  jufculi  pullini  ratione  explicato  ;  qua  ra¬ 
tione  aliter  etiam  ufui  fit,  quod  mihi,  quaefo, 
videtur,  accipe.  Partem  caufae  remotae  co¬ 
hibitam  perfpirationem  pofuimus ;  fcilieet, 
quatenus  fanguinem  in  interiora,  ideoque 
in  varies  venae  portarum  ramos,  impellit  et 
fontem  bilis  adauget.  Eadem,  poftea  per¬ 
manendo, 

manendo,  et  morbum  ufque  fervando  fuflen- 
tandoque,  caufae  continentis  jure  pars  h al¬ 
benda  eft.  Frigida  vero,  ut  nemini  non  no¬ 
tum  eft,  et,  ut  Sydenhamus,  praeclaro  illo,, 
vomitus  peftilentis  fudore  frigida  moto 
fifteiidi,  exemplp,  oftendit,  potenter  ad 
fummum  corpus  dirigitur,  fudorem  potenter 

movet,  et  per  notum  cutem  inter  et  ventri- 

• 

culum  confenfum,  hunc  apprime  levat,  vo¬ 
mitum  fupprirnit,  et  ad  totius  denique  cana¬ 
lis  alimentarii  componendos  motus  pertinet. 
Nunquid  in  cholera  fic  frigida  agere  exifti- 
manda  eft  ?  Mihi  fane  videtur,  eoque  magis, 
quo  curiofius  rationem,  qua  antiquitus  hoc 
remedium  adminiltrabatur,  expendo.  Sic 
Aretaeus  Cappadox  *,  c  fi,3  inquit,  c  omne 
flercus  redditum  jam  fit,  li  tranfierint  hu- 
mores  biliofi,  et  biliofus  vomitus,  cum  dif- 
tentione,  cibi  faftidio,  anxietate,  et  robore 
debilitato,  fubfit ;  tum  ad  ventrem  compri¬ 
mendum,  inverfum  humorem  motum  in 
redtum  reftituendum,  et  ftomachum  arden- 

,  ;  . .  ,  ■ 

tem  refrigerandam,  frigidae  aquae  duo  aut 
tres  cyathi  tones  dandi  funt,  quoties  ea  vomi¬ 
tu  rejecta  erit.5  In  eandem  Hippocrates 
fententiarri  4  ventrem  cum  fuperiorem,  tum 
4  inferiorem,  potionibus  humectantibus,5  fci- 
licet,  frigidis,  i  curandum  effe\  addit.  Si  igi¬ 
tur  frigida,  quo  modo  fupra.  diftum  eft,  a- 
git,  et,  foraminibus  cutis  apertis,  fanguinis 

o 

eo  onus  inclinat  ;  manifeftum  eft,  vena  por¬ 
tarum  onere  fic  levato*,  et  parcius  bile  fecre- 
ta,  magnam  caufae  continentis  partem  remo¬ 
veri.  Quo  nomine,  hoc  eo  magis  remedium 
ufui  eft,  quod  laudati  alterius,  nempe,  jufcuh 
pullini,  quod  nihil  certe  circa  cutem  movet, 
defectum  commode  expiet.  Neque  dubium 
mihi  eft,  quin  et  magnus  Sydenhamus,  et  fi 
qui  alii,  fine  aqua  frigida  choleram,  fub  mi¬ 
nus  calidis  coelis,  ideo  minus  faevientem, 
profpere  curaverunt,  fi  forte  in  calidioribus 
regionibus,  quales  Graeciae,  Hifpaniae  et 
Minorcae  infulae,  tra&us  funt,  curationes  ex- 
ercuiffent,  neceffario  ad  illam,  et,  faeviente 

illic 

illic  magis  morbo  et  diutius  graflfante,  de- 
cucurriffent,  et  incolarum  medicorum  cura¬ 
tioni  felici  nequaquam  reftitiffent. 

HofFmannus  oleum  adverfus  choleram 
magnis  prolequitur  laudibus.  Verum,  effi- 
caciore,  de  quo  verba  fecimus,  remedio  reper¬ 
to,  praeterquam  quod  ei  fuperfedetur  ;  minus 
quoque  commode  fe  oleum  cum  humoribus 
noxiis  conjungit,  et,  cum  plerumque  extra 
regiones  oleofas  degentium  ventriculis  gra¬ 
ve  fit,  periculum  naufeae  movendae  et  mo¬ 
tus,  adverfus  quos  adhibeatur,  in  majus  tol¬ 
lendi,  minatur.  A  quo  ejus  eflre&u  ne  ii 
quidem,  qui  ufui  ejus  quotidie  affueverunt, 
in  tanta  ventriculi  mobilitate  funt  fecuri. 
Nam  in  omni  regione  alia  aliis  ventriculis 
humanis  gratiora  funt. 

Oleo  autem  gratius  diluens  Sydenhamia- 
num  nemo  inficias  eat. 

Aquam  vero  frigidam  morbi,  qui  ipfe  ar¬ 
dens,  ardenti  quafi  tempore,  incidit,  natura 
requirere  videtur.  Verumenimvero,  fi  ad¬ 
verfus  venenofas  turbas,  quas  ille  vir  una  cum 
Sauvagefio  pro  cholera  nullo  difcrimine 

habet, 

habet,  adeo  oleofis  fifas  eft»  ab  eo  nihil  dif- 
fentio  ;  quippe  quae,  fuo  corpore  vifcidG 
particulas  venenatas  impediendo,  implicando, 
et  a  firmis  ftomachi,  ventriculi,  et  inteftino- 
rum  lateribus  arcendo,  fumncio  et  foli  fere 
auxilio  fint.  Idem  vir  mucilagines  com- 
mendat,  quas  fupervacuas  effe,  fupra  relata 
cuivis  facile  offendent.'  Non  enim  omnia, 
quae  aliquid  auxilii  promittunt,  in  ventricu¬ 
lum  ingerenda  funt,  fed  quae  maxime  ad  fa~ 
lutem  valere  ufus  confirmavit,  utenda.  Quod 
autem  hepar  lupi  exficcatum,  rafuram 
priapi,  cervi,  cranii  humani,  ungulas  alcis, 
cancri  ulli  fluviatilis  et  offa  humana  calci- 
nata,  non  carere  egregio  fuo  frudlu  dicit;  eam 
farraginem  a  fano  quoque  nunc  ubique  re- 
jedam,  refpondeo. 

Ad  fummam,  magnus  hic  vir,  a  quo  multum 
me  adjutum  iri  fruftra  fperaveram,  choleram 
veram  neque  vidifle,  neque  de  ea  leda  inteL 
lexiffe  videtur,  fiquidem  nullum  fimilis  ei 
morbo,  nifi  aut  a  venenis  aut  aliis  morbis 
orti,  exemplum  attulit.  Et  omnes  ejus  ra¬ 
tiones, 

dones,  ut  ad  ea  quodammodo  pertineant* 
ita  a  cholera  vera  prorfus  aliena  funt. 

Verum  tantis  generis  nervofi  turbis,  tam 
immanibus  motibus,  per  ita  fimplicia  auxi¬ 
lia  non  femper,  immo  raro  fatis,  obfiftitur. 
Quo  fit,  ut  omnes  viri  prudentes  ad  effica¬ 
cius  plerumque  confugerint.  Id  opium  efh 
Quod  fecundi  confilii  partem  alteram  opti¬ 
me  explet,  mirandaque  vi  motus  enormes 
fedat  et  componit.  A  quo  tamen,  quod  ad 
alvum  comprimendam  adeo  eventu  pertineat, 
ne  nimis  id  prius,  quam  omnis  humor  no¬ 
cens  ejiceretur,  faceret,  nonnullos,  ut  ipfum 
Sydenhamum,  initio  morbi  pertimuifle  video. 
Verum  enimvero  motus  fpafmodici  convel- 
lentefque  tanti  faepe  funt,  ut  humoris  mali 
reje£tione  pofthabita,  iis  quam  primum,  e- 
tiam  protinus  a  morbi  principio,  occurren¬ 
dum  e  fle,  pofterior  experientia  firmaverit; 
eoque  etiam  magis,  fi  dolores  retorquent 
Neque  ab  hoc  confilio  antiqui  adverfus  dolo¬ 
res 

*  Cullen,  Clegh.  Hipp.  in  loc.  rei.  qui e  cholerae  con-* 

*  ferunt/  fi  dolor  fubeft,  anodyna;  item  Sauv.  et  HofF- 

res  abhorrerunt.  Quibus,  ni  fallor,  fpafmo- 

/•  .  >S  **■ 

rum  ratio  magis  eft  habenda  ;  quippe  enim 
confopiuntur  in  praefens  levamen  dolores. 
Qui  autem  obviam  fpafmis  ut  eas  monent, 
ii,  praeter  praefentis  mali  radicitus  tollendi 
rationem,  etiam  in  longitudinem  confidunt. 
Neque  enim  confuetius  quicquam  eft,  quam, 
ut  fpafmi,  etiam  fublato  morbo,  repetant,  et 
confuetudine,  in  quam,  fi  quid  aliud,  proni 
funt,  inveterantes  confirmentur.  Quod  au« 
tem  ad  alvi  fuppreffionis,  et  humoris  noxii 
retentionis,  metum  attinet,  compertum  jam 
ufu  eft,  opium  adeo  non  fecretiones  iuo  ope- 
re  fupprimere,  ut  fuppreffas  ante  non  minus 
liberet,  quam  dolores,  inde  ortos,  confopiat, 
item  corpus  fomno  recreet,  et  robore  confir¬ 
met;  id  quod  dolores  poft  partum  ingravef- 
centes,  et  lochiorum  profluvium,  illi  flftentis 
ejus  virtute  fublati,  hoc  copide  redu£tum, 
offendunt.  Cui  rei  fimillimas  habet  rationes 
cholera.  In  qua,  quo  plus  doloris  eft,  eo,  ni 
fallor,  tenefmodes  magis,  ut  ita  dicam,  alvus 
fit.  Confopitoque  dolore,  opium  tendinum 
inde  pendentem  folvit,  reftituitque  profluvi¬ 

imi.  Verum,  fallorne  annon,  hoc  certe  cer¬ 
tum  eft.;  quicquid  adeo  inteftina  irritet,  ut 
tales  motus,  quales  cholerae  funt,  excitet,  id 
ad  eofdem  per  fe  vel  in  nimium  fuftinendos, 
fatis  eft;  quos  opii  tantum  datum,  quantum 
dolorem  levet,  non  periculofe  imminuit.  Et 
fi  irritamentum  nimium,  ideoque  ab  eo  pen¬ 
dentes,  nimios  quoque  motus,  imminuit,  a- 
deo  non  obeft,  ut,  e  contrario,  profit,  et  voto 
medicum  damnet.  Praeterea,  cum  tanto 
difficiliorem,  quanto  diutius  negledla  fit,  cho- 

-  m  +  N 

Ieram  curatu  effe,  inter  medicos  conflet,  ea 

1 

quoque  caufa  eft,  quare  quam  primum  opi¬ 
um  detur,  praefertim  fi  diluentia,  fupra  me¬ 
morata,  quae  nunquam  omittenda  funt,  fi- 
mul  adhibeantur.  Nam  et  ea  quoque  fatis 
liquidam  alvum,  ne  quod  malae  fuppreffio- 
nis  periculum  interveniat,  prohibebunt.  Aut, 
fi  fic  quoque  aliquando  fiftetur  alvus,  bene 
fiftetur.  Id  enim,  irritationis  et  motuum 
pravorum  caufam  fublatam  jam  indicio  eft, 
et  morbum  deceffifle.  Cum  igitur  ea  fit 
opii,  tam  adverfus  fpafmos,  quam  adverfus 
doloremj  potentia;  ubi  hi  utrique  faeviunt,  ab 

ipfo  protinus  initio;  fi  rcmiffiores  fimt,  pau«* 
Io  poft,  illud  dandum  cenfeo. 

Optima  opii  forma  laudanum  liquidum 
eft,  cujus  praefentior  aflio  et  celerior,  quam 
opii  firmi,  comperitur.  Ejufdem  alia  adio 
eft,  fcilicet,  ad  fummum  corpus  fanguinem 
dirigendi.  Quae,  quo  certior  fiat,  cooperiri 
vefte  homo,  ad  foramina  cutis  aperienda,  aut 
etiam  fndorem  movendum,  debet.  Qua  ra¬ 
tione  haec  et  fimiles  primarum  viarum  tur¬ 
bae  laepe  funt  fublatae.  Neque  alia  hic  ob- 
fervatio  necefiaria  eft,  quam,  ut,  ne  frigori 
inter  fodandum  objiciatur  homo,  et  non  tol¬ 
latur,  fed  contra  exafperetur  malum,  cave¬ 
atur.  Quare  autem  fudorem  Hoffmannus* 
praefertim  in  initio  hujus  morbi,  vetat,  ido¬ 
neam  rationem  non  video.  Timet  rheuma- 
tifmum.  Nunquid  autem  veriti  mile  eft,  quod 
potentiffimo  adverfus  rheumatifmum  reme¬ 
dio  eft,  id  eum  excitare?  Timet  etiam  po¬ 
dagram  ;  fcd  quid  illic  fibi  velit  podagra  non 
video ;  nifi  fi,  quia  iracundus  aliquis  in  vo¬ 
mitum  et  deje&iones  poft  iram  forte  inciditr 
ideo  nobis  podagram  pertimefeendam  judi¬ 

eet.  Nam,  omnia  licet  mifceat,  non  tamen, 
ut  e  cholera  videatur,  podagra  fymptornatica 
perfuadebit. 

Porro,  cum  tanta  pars  et  feminii  et  caufae 
proximae  fint  formina  cutis  occlufa,  ad  ea¬ 
dem  recludenda  balneum  ufui  erit.  Cujus 
adverfus  choleram  optima  forma  ventris  et 
pedoris  fomenta  funt.  Ratio  qua  balneum 
agit  haec  eft.  Cuticulam  ideoque  innume¬ 
rabilia  fupter  eam  vafa  relaxat.  Laxatis  to¬ 
to  fummo  corpore  vafis,  alia  remotioribus  in 
locis  laxabuntur.  Atque  ita  tenfio  totius 
corporis,  quicum  fpafmus  cholericus  adeo 
conjungitur,  imminuetur.  Praeterque  re¬ 
laxandi  vim,  balneum,  a  fordibus  aeflivo 

calore  contradis,  fummum  corpus  abluens, 

/ 

hac  quoque  ratione  foramina  ejus  aperiet, 
copiamque  dabit,  qua  ad  ea  fanguis  et  vis 
nervofa  uberius  dimanent,  morbus  fubleve- 
tur,  et  ventriculus,  per  confenfum  fupra  ex¬ 
politum,  perverfis  motibus  liberetur. 

